
Datganiad o'r Polisi a'r Nodau 


Yn yr ICO rydym yn deall bod gwneud ein gwaith fel rheoleiddiwr a 
chyflogwr effeithiol yn gofyn defnyddio adnoddau naturiol, ynni ac 
ystod eang o gyflenwadau a gwasanaethau. 


Mae'r ICO wedi ymrwymo i leihau effeithiau amgylcheddol andwyol 
a allai ddeillio o gynnal ein gweithgareddau. Does gan yr ICO ddim 
swyddogaeth na chyfrifoldeb rheoli tir yn yr un o'i swyddfeydd. 


Byddwn yn archwilio ac yn gweithredu ffyrdd o weithio sy'n ein 
helpu i weithredu mewn modd sy'n gwella cynaliadwyedd 
amgylcheddol, yn lleihau niwed i'n hecosystem ac yn gwella'n 
perfformiad amgylcheddol yn barhaus. 


Defnyddiwn ein safle fel sefydliad amlwg a phrynwr arwyddocaol ar 
nwyddau a gwasanaethau i annog rhanddeiliaid a chyflenwyr i 
fabwysiadu arferion sy'n amgylcheddol gyfrifol. 


Rydym o dan ddyletswydd o dan Adran 6 o Ddeddf yr Amgylchedd 
(Cymru) 2016 i lunio a diweddaru Cynllun Bioamrywiaeth a 
Chydnerthedd Ecosystemau o leiaf bob tair blynedd. Mae'r cynllun 
Adran 6 hwn yn manylu ar ymagwedd yr ICO ac yn cynnig 
enghreifftiau o'r camau a gymerir i helpu bioamrywiaeth. 


Ein hamcanion amgylcheddol 
I'n helpu i gyflawni'r nodau hyn, rydym yn ymrwymo i'r canlynol: 


° lleihau faint o ynni a dŵr a ddefnyddiwn; 

e lleihau faint o CO2 sy'n deillio o'n gweithgarwch a gwrthbwyso 
allyriadau CO2 lle bo modd; 

* sicrhau'r gyfran fwyaf posibl o'r ynni a ddefnyddiwn o 
ffynonellau ynni adnewyddadwy ac amgylcheddol gyfrifol; 

e lleihau'r defnydd ar gynhyrchion untro, plastigau a chemegau 
niweidiol lle bo'n ymarferol; 

e hybu a hwyluso ailgylchu gwastraff; 

° cysylltu â mentrau lleol ar faterion amgylcheddol a'u cefnogi; 

° lleihau neu ddileu faint o wastraff a gynhyrchwn sy'n mynd i 
safleoedd tirlenwi; a 

* chodi ymwybyddiaeth a dylanwadu ar ein staff i ddeall sut y 
gallant wella'r amgylchedd drwy eu hymddygiad yn y gwaith ac 
yn y cartref. 

I'n helpu i fesur pa mor effeithiol y buom, byddwn yn monitro'n 
defnydd ar ynni a'r CO2 a gynhyrchir o ganlyniad i'r defnydd hwnnw 
ac yn cyhoeddi data yn ein hadroddiad blynyddol. 


Drwy gymryd camau i gyflawni'r amcanion hyn, credwn y gallwn 
wneud gwahaniaeth i ecoleg y byd o'n cwmpas, a dangos bod yr 
ICO yn ddinesydd corfforaethol da. 


Ein Camau Ni 


Grŵp Gwyrdd 

Bydd gan yr ICO 'Grŵp Gwyrdd' o staff i gynghori, llywio a 
chefnogi'r sefydliad i gyflawni ei nodau amgylcheddol a datblygu 
mentrau newydd. 


Lleihau'r dŵr a'r ynni a ddefnyddir 

Wrth i'n niferoedd staff a'n defnydd ar adeiladau gynyddu, bydd yn 
anodd lleihau swm gros y dŵr a'r ynni a ddefnyddiwn. Yn fwy 
realistig, gallwn weithio i leihau faint o'r cyfleustodau hyn a 
ddefnyddiwn fesul gweithiwr. I gyflawni hyn, byddwn yn gwneud y 
canlynol: 

e Defnyddio goleuadau ynni effeithlon â synwyryddion sy'n 
diffodd y goleuadau'n awtomatig pan nad oes eu hangen. 

e Ystyried effeithlonrwydd ynni wrth brynu offer seilwaith 
busnes megis TG a gweinyddion, peiriannau gwerthu ac offer 
trydan arall. 

e Chwilio am gyfleoedd i sicrhau gwell effeithlonrwydd ynni yn 
ein hadeiladau. 

e. Codi ymwybyddiaeth ein staff a'u hannog i weithredu mewn 
ffordd effeithlon o ran ynni, fel diffodd offer pan nad ydynt yn 
cael eu defnyddio. 


Lleihau a gwrthbwyso CO2 

Mae cynhyrchu CO2 yn ganlyniad sy'n anodd ei osgoi i unrhyw 
sefydliad. Byddwn yn gweithio i leihau faint o CO2 sy'n deillio o'r 
hyn a wnawn gan geisio gwrthbwyso'r hyn na ellir ei osgoi. Gwnawn 
hyn drwy gyfwng y canlynol: 

e Ceisio prynu ynni sy'n defnyddio tariffau gwyrdd lle bo'n 
ymarferol. 

e. Dylanwadu ar landlordiaid mewn adeiladau lle nad ydym yn 
rheoli'r cyflenwad ynni i ystyried a gweithredu tariffau ynni 
gwyrdd. 

e Ystyried cynlluniau gwrthbwyso Carbon Deuocsid, a chyfrannu 
at raglenni sy'n gwrthbwyso'r allyriadau a gynhyrchwn. 

e Defnyddio technoleg i leihau faint o deithio a wnawn ar 
fusnes. 

e Hybu beicio i'r gwaith a defnyddio trafnidiaeth gyhoeddus, yn 
ogystal â hwyluso gallu'r staff i weithio gartref. 

e Ceisio gwybodaeth am berfformiad amgylcheddol cyflenwyr 
wrth inni gaffael nwyddau a gwasanaethau, a chynnwys hyn 
yn ein proses benderfynu. 


Rheoli ac ailgylchu gwastraff 

Y ffordd fwyaf effeithiol i reoli gwastraff yw peidio â'i gynhyrchu yn 

y lle cyntaf. Gan hynny, gweithiwn gyda'n cyflenwyr i leihau faint o 

ddeunydd pacio a ddefnyddir wrth anfon nwyddau atom o'r tu allan. 


Mae'n anochel y caiff rhywfaint o wastraff ei gynhyrchu mewn 
sefydliad o'n maint ni, ac felly gweithiwn yn galed i leihau ei effaith 
negyddol drwy'r canlynol: 

e Contractio gyda chyflenwyr rheoli gwastraff sy'n ailgylchu 
cymaint o'n cynhyrchion gwastraff â phosibl a defnyddio 
gweddill y gwastraff mewn ffordd gyfrifol. Ein nod yw peidio 
ag anfon dim gwastraff i safleoedd tirlenwi. 

e Sicrhau bod ein gwasanaethau rhwygo papur yn cael eu 
darparu gan gyflenwyr sy'n ailgylchu'r papur wedi'i rwygo. 

e. Prynu cynhyrchion ailgylchadwy lle bo'n ymarferol e.e. 
cwpanau papur. 


Lleihau'r defnydd ar gynhyrchion untro, plastigau a 
chemegau niweidiol lle bo'n ymarferol 
Byddwn yn ymwybodol o ganlyniadau amgylcheddol y pethau a 
brynwn a'r prosesau a weithredwn. I gyflawni hyn, gwnawn y 
canlynol: 
e Rhoi'r gorau i ddefnyddio cwpanau plastig i'w taflu, gan 
ddarparu poteli dŵr a all gael eu hailddefnyddio i'r staff. 
e. Annog pobl i ddefnyddio mygiau a chwpanau i gael diodydd o 
beiriannau gwerthu yn lle defnyddio cwpanau papur. 
e Defnyddio cyllyll a ffyrc pren cynaliadwy yn lle rhai plastig ar 
gyfer digwyddiadau. 
e Defnyddio cyn lleied â phosibl o fagiau plastig mewn biniau yn 
ein swyddfeydd. 
e Ei gwneud yn ofynnol i gontractwyr glanhau ddefnyddio 
cynhyrchion glanhau ecogyfeillgar. 


Codi ymwybyddiaeth a dylanwadu ar ymddygiad 


Bydd y camau a gymerir gan ein staff yn gwneud cyfraniad 
sylweddol at ein llwyddiant wrth weithredu'r polisi hwn. Rydym am 

fanteisio ar y cyfle i addysgu a hysbysu ein pobl. Gan hynny, fe 
fyddwn: 


Yn rhoi gwybodaeth i'r staff am sut y gallant ddefnydd llai o 
ynni yn y swyddfa ac yn y cartref. 

Yn parhau â buddion fel ein cynllun beicio i'r gwaith a'n 
menter benthyciadau tocynnau tymor trafnidiaeth gyhoeddus. 
Yn annog pobl i rannu ceir a hwyluso rhoi hyn ar waith. 

Yn ceisio defnyddio cymhellion i'r staff weithredu mewn ffyrdd 
sy'n amgylcheddol gyfrifol. 

Fel cyflogwr mawr yn Wilmslow, yn cysylltu â mentrau lleol ac 
yn cefnogi'r rhain ar faterion amgylcheddol, gan ystyried 
cyfleoedd i wneud yr un peth yn ein swyddfeydd rhanbarthol. 


Hanes y ddogfen 


Awdur Statws Newid Dyddiad 


Michael Collins VO.2 Drafft Ei chreu fel Polisi 13/09/19 


Amgylcheddol i'r ICO a 
adolygwyd gan y Grŵp 
Gwyrdd 


Dave Wells V0.3 Ychwanegu'r ddalen 15/11/19 


deitl ac ehangu ei 
chwmpas i gynnwys 
cynllun Adran 6 


Dave Wells V1.0 Cymeradwywyd VO.2 6/12/19 


gan yr Uwch Dîm 
Arweinwyr ar 25/11/10 


Cymeradwywyd VO.3 
gan y Cyfarwyddwr 
Adnoddau 4/12/19 

